Du må køre gerne køre ind i byer med autocamper, men du skal vurdere om det kan betale sig, specielt ift. mindre byer med snævre og snørklede gader samt ift. parkeringspladser, som ikke er dimensioneret til autocampere. Kører du i en mindre campingbus er der stort set aldrig problemer, men kommer du i en autocamper på 6-7 meters længde eller derover, så skal du være opmærksom på de lokale forhold. Mange byer har store parkeringspladser til autocampere og busser i udkanten af byen med gode muligheder for at benytte offentlig transport resten af vejen ind til centrum. Har du cykel eller elcykel med, kan du også overveje at trampe i pedalerne og på den måde få en mere unik lokal oplevelse.